אלי גרסטנר

אליעזר (אלי) גרסטנר (Eliezer Gerstner; נולד כ"ה באדר ה'תש"ם, 13 במרץ 1980) הוא מפיק, מלחין, מעבד מוזיקלי, מנצח וזמר במוזיקה החסידית אמריקאי.

ביוגרפיה
אלי גרסטנר נולד בשנת 1980 בניו יורק שבארצות הברית ומתגורר בפלטבוש שבברוקלין עם אשתו חני (חנה פרל) וארבעת ילדיהם.

הוא למד לנגן על תופים בגיל חמש, בגיל 10 למד לנגן על פסנתר, והלחין את הלחן הראשון שלו בגיל 15.
אלבום הסולו הראשון שלו, "הנה", יצא בשנת 1999 בהפקתו של יוחי בריסקמן, בשנת 2001 הוציא את אלבומו השני, "ישיש", שהיה גם ההפקה הראשונה שלו במסגרת EG Production ("איג'י הפקות").

לאחר מכן הקים את להקת החבר'ה, אשר הוציאה להיטים רבים כמו "יהא שלמא רבא", "לך", "חיזקו" ועוד.

בשנת 2003 הוציא את האלבום הראשון של להקת "מנוחה".
בשנה זו הקים גם את מקהלת פרחי בני הישיבות ("ישיבה בויס – YBC") יחד עם חברו יוסי ניומן, וביחד הם הוציאו שישה אלבומים.
אחד מהתגליות של המקהלה הוא אחיו של אלי – יעקב מרדכי גרסטנר.

בין להיטי המקהלה ניתן למנות את "כל המתפלל", "אדון עולם", "ואהבת", "שבחי", "ברך עלינו", "שמו של מלך" ועוד רבים.

בשנת 2004 הקים את 'תזמורת ישיש' שמנגנת בחתונות והופעות בארצות הברית וברחבי העולם, ואף הוציא אלבום עם התזמורת שבו משתתפים גם פרחי בני הישיבות, החבר'ה, מנוחה, מיכאל שניצלר ואלי גרסטנר עצמו עם מחרוזות משירים מוכרים וידועים.

בשנת 2005 הפיק להקה חדשה בשם טק-נוי בסגנון מוזיקה אלקטרונית (ומכאן שמה של הלהקה, טכנו-טק-נוי) והוציא אלבום שהכיל את הלהיטים 'שנאמר', 'הקל אבינו' ועוד.

בשנת 2008 הפיק אלבום לזמר דוד שטיין. בין השירים: "מלך", "מובטח לו", "כי בחר", "ה' ימלוך" (יחד עם יעקב מרדכי גרסטנר) ועוד.

אלי והפקותיו מופיעים ברחבי העולם. מדי כמה שנים מצולמת הופעה ל-DVD. עד כה יצאו חמש הופעות בסדרת YBC LIVE.

בשנת 2011 הופיע עם פרחי בני הישיבות (YBC) במופע הגדול של האסק בהאסק 24.

בשנת 2020 הפיק את פרויקט 'חיזוק' (The Chizuk Project) – סדרה של סינגלים, שנועדו לחזק את הציבור, לתת תקווה, ולשפר את המצב רוח עם מוזיקה טובה, בפרט בימים של תקופת הקורונה. בפרויקט השתתפו הזמרים אברהם פריד, ברוך לוין, שמילי אונגר בני פרידמן ועוד. סדרת הסינגלים תתאחד בסוף לאלבום שיופץ בחינם לציבור.

 דיסקוגרפיה 
אלי גרסטנר
 הנה (1999)
ישיש (2001)
ואשי ישראל (2002)

החבר'ה
 אלי גרסטנר והחבר'ה – אקאפלה (אלבום ווקאלי)
 החבר'ה (2001)
 החבר'ה 2 (2004)
 החבר'ה 3 (2007)
 חי (2013)

מנוחה
 מנוחה (2003)
 שמע ישראל (2009)

פרחי בני הישיבות
 The Yeshiva Boys Choir
 ואהבת לרעך כמוך
 שבחי (2007)
 שמו של מלך (2009)
 חנוכה (2010)
 אמן אמן אמן אמן (אלבום ווקאלי) (2012)
 מודה אני (2014)

 סינגלים 
 טוב ה' לכל – פרחי בני הישיבות – 2017
 מי כמוך (Mi X6) – פרחי בני הישיבות – 2019

טק-נוי
 טק-נוי (2005)

דוד שטיין
 מלך

YBC LIVE
 1 YBC LIVE – פרחי בני הישיבות, אלי גרסטנר ומנוחה – 2005
 YBC LIVE 2 – פרחי בני הישיבות, דוד שטיין, החבר'ה וטק נוי – 2007
 YBC LIVE 3 – פרחי בני הישיבות, אלי גרסטנר, מנוחה, דוד שטיין ויעקב מרדכי גרסטנר – 2009
 YBC LIVE 4 – פרחי בני הישיבות, אלי גרסטנר, יעקב מרדכי גרסטנר ומיכאל פרוזנסקי – 2011
 YBC LIVE 5

 פרויקט חיזוק Chizuk Project 2021–2020 

 אברהם פריד - חסד ומשפט
 שמילי אונגר - ניגון חיזוק
 ברוך לוין – "We Are One"
 אלי גרסטנר וילד הפלא שלמה שכטר – הודו לו
 אברהם פריד, אלי גרסטנר וברוך לוין – "RISE"
 פרחי בני הישיבות - ולשלום
 אברהם פריד - אלוקינו
 בני פרידמן - אבינו מלכנו

 קישורים חיצוניים 

 Eli Gerstner האתר הרשמי
 אלי גרסטנר באתר בחדרי חרדים


הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זמרים אמריקאים
קטגוריה:זמרים חסידיים
קטגוריה:חרדים אמריקאים
קטגוריה:מוזיקאים יהודים אמריקאים
קטגוריה:מלחיני מוזיקה חסידית
קטגוריה:אמריקאים שנולדו ב-1980